 Tanzania imeweza kuzalisha tani milioni 16 za mazao mwaka huu 2019 ikiwa ni zaidi ya uhitaji uliopo wa tani milioni 13.Waziri wa Kilimo Japhet Hasunga ameyasema hayo jijini Dar es Salaam wakati anafungua mkutano wa wafanyabiashara wa nafaka ndani na nje ya nchi.Waziri Hasunga amesema, kati ya mazao hayo yaliyozalishwa, tani tisa ni za nafaka na tani 7.4 ni mazao yasiyo ya nafaka.“Hii inaonyesha wazi kuwa hali ya chakula nchini ni nzuri na tumejitosheleza kwa asilimia 119, hivyo niwasihi Watanzania tumieni chakula hiki vizuri,” amesema.Ameongeza kuwa mikoa iliyofanya vizuri kwenye uzalishaji wa mazao nchini ni pamoja na Ruvuma ambayo imezalisha kwa asilimia 227, ukifuatiwa na Rukwa na Songwe.Mikoa ambayo haikufanya vizuri kwenye uzalishaji ni nane, ikiongozwa na Dar es Salaam ambayo imezalisha mazao asilimia tatu tu.